|  |
| --- |
| **S - klasik** |

**Dodatok č.2/2016 k zmluve o dodávke plynu**

číslo obchodného partnera: 5150154665

**Zmluvné strany**

|  |  |  |
| --- | --- | --- |
|  | Dodávateľ | Odberateľ |
| Obchodné meno | Slovenský plynárenský priemysel, a.s. | Rekreačné služby mesta Senica,spol. |
|  |  |  |
|  |  |  |
| Právna forma | akciová spoločnosť | Spoločnosť s ručením obmedzeným |
| Označenie registra | Obchodný register Okresného súdu Bratislava I, oddiel: Sa, vložka č.: 2749/B | OR Okr.súdu Trnava, oddiel:Sro,vložka č.:23091/T |
| Adresa | Mlynské nivy 44/a | Tehelná 1152/53 |
|  |  |  |
| PSČ, sídlo | 825 11 Bratislava | 905 01 Senica |
|  | Spoločnosť zastúpená  | Konajúci v mene spoločnosti |
| Meno | Ing. Peter Pavilek  | Mgr. Ľubomír Štvrtecký  |
| Funkcia | vedúci útvaru predaja | konateľ |
|  | splnomocnený zástupca dodávateľa |  |
|  |  |  |
|  |  |  |
| IČO | 35815256 | 44525371 |
| DIČ | **2020259802** | 2022735528 |
| IČDPHSK NACE | SK**2020259802**35230 | SK2022735528931100 |
|  |  |  |
| BankaBIC |  |  |
| Číslo účtu/kód banky |  |  |
| IBAN |  |  |
| Adresa pre poštový styk | Slovenský plynárenský priemysel, a.s. | Rekreačné služby mesta Senica,spol.s.r.o. |
|  | Sekcia komerčného trhu a obcí  |  |
|  |  | Tehelná 1152/53 |
|  | Mlynské nivy 44/a |  |
|  | 825 11 Bratislava  | 905 01 Senica |
|  Kontaktná osoba pre | Mária Tomíková | Mgr. Ľubomír Štvrtecký |
| zmluvné podmienky |  |  |
| Telefón | 02/626 22407, 0917103776 | 0907266429,0346513833 |
|  Fax |  02/626 22344 |  |
|  E-mail | maria.tomikova@spp.sk | sprava@rsms.sk |

Týmto dodatkom sa mení a dopĺňa zmluva o dodávke plynu zo dňa 2.7.2013 vrátane jej dodatkov a príloh (ďalej zmluva) tak, že pôvodné ustanovenia zmluvy a príloh sa menia nasledovne:

 I.

1. Definície pojmov

Na účely tejto zmluvy sa rozumie:

* 1. denným maximálnym množstvom OM (DMM) maximálne množstvo plynu, ktoré je odberateľ oprávnený odobrať podľa tejto zmluvy v príslušnom OM v ktorýkoľvek Deň počas obdobia, na ktoré sa toto množstvo objednáva,
	2. Energetickým poradenstvom možnosť odberateľa využívať jednoduché technické poradenstvo a priebežné konzultácie súvisiace s využitím plynu a tepla, podľa jeho potrieb počas účinnosti zmluvy,
	3. neoprávneným odberom odber plynu v prípadoch definovaných Zákonom č. 251/2012 Z.z. o energetike v znení neskorších zmien a doplnení (Zákon o energetike),
	4. nomináciou plynu (nominácia) predchádzajúce hlásenie odberateľa dodávateľovi o množstve plynu, ktoré chce odobrať v príslušnom OM podľa tejto zmluvy v každom Dni,
	5. Obdobím OM obdobie, na ktoré sú pre príslušné OM uvedené v tejto zmluve dohodnuté zmluvné množstvá (ZM a DMM) a počas ktorého trvá záväzok dodávateľa dodávať do príslušného OM plyn, pričom Obdobie OM predstavuje štandardne obdobie 12 po sebe nasledujúcich mesiacov,
	6. obchodnou jednotkou dodané množstvo energie v plyne, ktoré predstavuje množstvo plynu zodpovedajúce 1 kWh tepelnej energie uvoľnenej jeho dokonalým spálením,
	7. objemovou jednotkou množstvo plynu, ktoré pri teplote 15°C, absolútnom tlaku 101,325 kPa a nulovej relatívnej vlhkosti (suchý plyn) zaberá objem 1 m3,
	8. odberným miestom (OM) miesto odberu plynu vybavené určeným meradlom, do ktorého dodáva dodávateľ odberateľovi plyn podľa tejto zmluvy, ktoré je charakterizované svojím číslom, názvom a umiestnením, zmluvnými množstvami (ZM a DMM), príp. Obdobím OM,
	9. odberným plynovým zariadením (OPZ) zariadenie odberateľa plynu určené na odber plynu,
	10. plynárenským dňom (Deň) časové obdobie 24 hodín, definované všeobecne záväzným právnym predpisom,
	11. plynom zemný plyn, ktorý je zmesou uhľovodíkových plynov tvorenou prevažne metánom,
	12. prevádzkovateľom distribučnej siete (PDS) plynárenský podnik oprávnený na distribúciu plynu, ktorý vykonáva distribúciu plynu do OM,
	13. spoločným zmluvným množstvom (SZM) zmluvné množstvo dohodnuté pre všetky OM podľa tejto zmluvy,
	14. stavom núdze náhly alebo hroziaci nedostatok plynu v prípade krízovej situácie v plynárenstve v zmysle Zákona o energetike, ktorý môže spôsobiť zníženie alebo prerušenie jeho dodávok. Podrobnosti o postupoch pri stavoch núdze stanovuje všeobecne záväzný právny predpis,
	15. Technickými podmienkami PDS dokument vydaný PDS na zabezpečenie fungovania distribučnej siete na základe všeobecne záväzných právnych predpisov, ktorý je pre zmluvné strany záväzný,
	16. Vyhodnocovacím rokom obdobie, za ktoré dodávateľ štandardne vyhodnocuje odobraté množstvo energie v plyne oproti dohodnutému SZM,
	17. zmluvným množstvom OM (ZM) množstvo plynu požadované odberateľom pre príslušné OM, ktoré sa odberateľ zaväzuje odobrať v rozsahu podľa tejto zmluvy v príslušnom OM počas obdobia, na ktoré sa toto množstvo objednáva a ktoré je dodávateľ povinný pre odberateľa zabezpečiť.
1. Predmet zmluvy­

Dodávateľ sa zaväzuje zabezpečiť dodávku plynu podľa tejto zmluvy vrátane všetkých súvisiacich služieb (najmä služieb súvisiacich s prepravou, distribúciou a skladovaním plynu), vrátane prevzatia zodpovednosti za odchýlku odberateľa, a to za podmienok uvedených v tejto zmluve; dodávateľ je teda povinný dodať odberateľovi do každého OM množstvo plynu dohodnuté pre príslušné OM po dobu trvania obdobia, na ktoré sa toto množstvo objednáva. Odberateľ sa zaväzuje odobrať plyn v každom príslušnom OM a zaplatiť za plyn odobratý vo všetkých OM dohodnutú zmluvnú cenu. Záväzok dodávateľa dodať plyn do príslušného OM je splnený umožnením odberateľovi plyn odobrať.

1. Zmluvné množstvá
	1. Zmluvné množstvo a denné maximálne množstvo
		1. ZM a DMM si zmluvné strany dohodli pre každé príslušné OM tak, ako je uvedené v prílohe č. 1 tejto zmluvy.
		2. Dodávateľ vyhodnocuje ZM súhrnne za všetky príslušné OM ako SZM za obdobie Vyhodnocovacieho roka. Spôsob vyhodnotenia SZM za jednotlivé Vyhodnocovacie roky je dohodnutý v  prílohe č. 2 tejto zmluvy.
		3. Pre Vyhodnocovací rok, ktorý začína dňa **01.01.2016** a trvá do **31.12.2016**, sa zmluvné strany dohodli na spoločnom zmluvnom množstve (SZM), ktoré sa rovná súčtu ZM dohodnutých pre príslušné OM uvedené v prílohe č. 1 tejto zmluvy, nasledovne:

SZM pre všetky OM: 1 032 MWh

* + 1. Odberateľ sa zaväzuje v rozsahu podľa tejto zmluvy:
		- neodobrať v príslušnom OM v ktoromkoľvek Dni viac ako zmluvne dohodnuté DMM.
		1. ZM dohodnuté v tejto zmluve sú vyjadrené v obchodnej jednotke (kWh, resp. MWh). DMM dohodnuté v tejto zmluve sú vyjadrené v objemovej jednotke (m3).
		2. Dodávateľ s odberateľom dohodli najmä pre účely plánovania odberu, prípadne pre účely stanovenia preddavkov percentuálne podiely (váhy) odberu plynu zo ZM pripadajúce na jednotlivé kalendárne mesiace. Váhy pre jednotlivé OM sú uvedené v prílohe č. 1 tejto zmluvy.
	1. Miesto alebo miesta dodania

Miestom alebo miestami dodania sú príslušné OM definované v prílohe č. 1 tejto zmluvy. Pre účely dodávky plynu sa plyn považuje za odobratý prechodom plynu cez meradlo. Prechod zodpovednosti za škodu na dodávanom plyne z dodávateľa na odberateľa nastáva prechodom plynu cez výstupnú prírubu hlavného uzáveru plynu oddeľujúcu distribučnú sieť od OPZ.

* 1. Nominácie, správa nominácií

Pre jednotlivé OM, pre ktoré je zmluvne dohodnuté DMM v objeme aspoň 100 000 m3, alebo pre jednotlivé OM, do ktorých je počas trvania tejto zmluvy realizovaná dodávka viacerými dodávateľmi, pri ktorej dodávateľ podľa tejto zmluvy preberá pre príslušné OM zodpovednosť za odchýlku voči zúčtovateľovi odchýlok, je odberateľ povinný poskytovať dodávateľovi nomináciu. V prípade, ak bude splnená niektorá z podmienok uvedených v predchádzajúcej vete, dodávateľ zašle odberateľovi písomne pokyny a pravidlá pre nahlasovanie nominácií (Oznámenie), vrátane dôsledkov vyplývajúcich z prípadného prekročenia povolenej dennej nominačnej odchýlky. Takto zaslané písomné Oznámenie sa stáva novou prílohou k tejto zmluve, a odberateľ je povinný príslušné pokyny dodržiavať od termínu uvedenom v Oznámení.

1. Cena, platobné a fakturačné podmienky
	1. Odberateľ je povinný zaplatiť dodávateľovi za dodávku plynu do každého z príslušných OM dohodnutú zmluvnú cenu. Spôsob výpočtu zmluvnej ceny a podmienky jej uplatnenia sú uvedené v prílohe č. 2 tejto zmluvy. Vyúčtovanie zmluvnej ceny zahŕňa cenu za všetky služby súvisiace s dodávkou plynu do OM odberateľa, pričom cena za služby súvisiace so skladovaním je zahrnutá v cene za služby obchodníka.
	2. Cena podľa prílohy č. 2 tejto zmluvy je bez DPH, spotrebnej dane, prípadne iných aplikovateľných daní. DPH sa uplatní podľa všeobecne záväzných právnych predpisov.
	3. V prípade, ak dodávka plynu podľa tejto zmluvy bude v čase jeho dodania zaťažená spotrebnou alebo inou aplikovateľnou daňou, dodávateľ upraví celkovú fakturovanú sumu bez DPH o čiastku zodpovedajúcu takejto dani v zmysle všeobecne záväzných právnych predpisov.
	4. Ak by boli v zmysle všeobecne záväzných právnych predpisov dovoz, predaj, dodávka, distribúcia alebo preprava plynu dodávaného podľa tejto zmluvy zaťažené clami, príp. poplatkami, ktoré nie sú uplatňované v čase uzatvárania tejto zmluvy, zmluvná cena sa upraví o príslušnú čiastku.
	5. Odberateľ je povinný zaplatiť dodávateľovi spolu s cenou za dodávku plynu podľa tejto zmluvy aj ďalšie s predmetom tejto zmluvy súvisiace platby (i) ak svojím konaním, resp. nekonaním spôsobil vznik skutočnosti a potrebu uskutočnenia ďalších úkonov (služieb) zo strany dodávateľa alebo PDS, a tieto sú spoplatňované podľa príslušného cenníka PDS, alebo (ii) ak vznikne dodávateľovi dodatočne povinnosť takéto platby uhrádzať voči PDS.
	6. Platobné a fakturačné podmienky sú uvedené v prílohe č. 3 tejto zmluvy.
2. Meranie množstiev a kvalita plynu
	1. Meranie množstiev sa uskutočňuje meracím zariadením PDS v mieste, resp. miestach dodávky v súlade s platnými všeobecne záväznými právnymi predpismi, platným Prevádzkovým poriadkom PDS a Technickými podmienkami PDS.
	2. V prípade požiadavky odberateľa sa dodávateľ zaväzuje postúpiť žiadosť o úradné preskúšanie meracieho systému alebo jeho časti na PDS do 5 pracovných dní od obdržania písomnej žiadosti odberateľa; počas preskúšavania bude meranie zabezpečené náhradným meradlom alebo iným vzájomne dohodnutým spôsobom v zmysle platných predpisov PDS.
	3. Žiadosť o úradné preskúšanie meracieho systému nezbavuje odberateľa povinnosti zaplatiť v stanovenej lehote faktúru za dodaný plyn.
	4. Keď úradnou skúškou meracieho systému alebo jeho časti, vykonanou na žiadosť odberateľa, nebude zistená väčšia chyba ako povoľuje všeobecne záväzný právny predpis, odberateľ nahradí dodávateľovi všetky oprávnené náklady spojené s jej zabezpečením a s výmenou meradla, v opačnom prípade tieto náklady hradí PDS. Za deň dodania služby sa považuje posledný deň v kalendárnom mesiaci, v ktorom dodávateľ oznámi odberateľovi výsledok úradnej skúšky.
	5. Montáž alebo výmena meracieho systému alebo jeho častí sa vykoná s vedomím odberateľa, ktorý jej realizáciu potvrdí podpísaním montážneho listu.
	6. V prípade, že odberateľ nedodrží svoje povinnosti a záväzky súvisiace s meraním uvedené vo všeobecne záväzných právnych predpisoch, v Technických podmienkach PDS a Prevádzkovom poriadku PDS voči dodávateľovi podľa tejto zmluvy a tiež voči PDS, jeho odber plynu sa považuje za odber v rozpore so zmluvou so všetkými následkami a dodávateľ je oprávnený obmedziť odber alebo požiadať PDS o prerušenie dodávky do príslušného OM.
	7. Kvalita plynu musí zodpovedať špecifikácii uvedenej v Technických podmienkach PDS. Pre určenie akostných znakov plynu sú záväzné údaje zistené PDS v uzlových bodoch kontroly kvality na distribučnej sieti.
3. Obmedzenie a prerušenie distribúcie alebo dodávky plynu
	1. Dodávateľ nemá povinnosť dodávať plyn v prípade ukončenia distribúcie plynu do dotknutého OM zo strany PDS vykonaného v súlade s Prevádzkovým poriadkom PDS, ako aj počas obmedzenia alebo prerušenia distribúcie plynu zo strany PDS v rozsahu, na ktorý sa obmedzenie alebo prerušenie distribúcie vzťahuje. Po odstránení príčin obmedzenia alebo prerušenia distribúcie plynu dodávateľ bezodkladne umožní odberateľovi odoberať plyn v príslušnom OM.
	2. V prípade obmedzenia alebo prerušenia distribúcie plynu do príslušného OM zo strany PDS z dôvodu vykonávania plánovaných rekonštrukcií, modernizácií, opráv, údržby a revízií plynárenských zariadení odošle dodávateľ odberateľovi písomné oznámenie o začiatku obmedzenia, ukončení obmedzenia alebo prerušení dodávky plynu najneskôr 12 kalendárnych dní vopred. Táto lehota môže byť kratšia, ak sa na tom odberateľ s dodávateľom dohodnú.
	3. V prípade obmedzenia alebo prerušenia distribúcie plynu zo strany PDS vo vzťahu k príslušnému OM podľa bodu 6.2. tejto zmluvy, resp. v prípade obmedzenia denného odberu plynu z dôvodu stavu núdze, môže odberateľ pre príslušné OM požiadať dodávateľa o zníženie ZM, a to maximálne vo výške vypočítanej pre príslušný mesiac ako súčin ZM pre príslušné OM a váhy určenej pre príslušný mesiac vydelený počtom dní príslušného mesiaca vynásobený počtom dní obmedzenia alebo prerušenia distribúcie plynu zo strany PDS v tomto mesiaci. V prípade obmedzenia alebo prerušenia distribúcie plynu podľa tohto bodu počas viacerých mesiacov môže odberateľ požiadať o zníženie ZM maximálne vo výške súčtu množstiev vypočítaných podľa predchádzajúcej vety za každý mesiac, v ktorom došlo k obmedzeniu alebo prerušeniu distribúcie plynu podľa tohto bodu. Odberateľ má právo požiadať o zníženie ZM v zmysle tohto bodu maximálne do 30 dní odo dňa, v ktorom boli odstránené príčiny obmedzenia alebo prerušenia podľa tohto bodu.
	4. Ak odberateľ nedodrží zmluvne dohodnuté platobné podmienky alebo odber je v rozpore s uzavretou zmluvou, bude jeho odber považovaný za neoprávnený a dodávateľ má právo obmedziť alebo prerušiť dodávku plynu do príslušných OM odberateľa spôsobom uvedeným v bode 6.6.
	5. Odberateľ je povinný dodávateľovi nahradiť prípadné náklady spojené s prerušením a prípadným následným obnovením dodávky plynu z dôvodov neplnenia zmluvných povinností odberateľa.
	6. Ak odberateľ nedodrží zmluvne dohodnuté platobné podmienky, je dodávateľ oprávnený obmedziť alebo prerušiť dodávku plynu odberateľovi a požiadať PDS o prerušenie distribúcie, a to po doručení predchádzajúceho písomného upozornenia odberateľovi, resp. po uplynutí lehoty na dodatočné splnenie porušovanej podmienky určenej odberateľovi dodávateľom. Dodávateľ vykoná obmedzenie alebo prerušenie dodávky doručením písomného oznámenia o obmedzení alebo prerušení dodávky plynu odberateľovi. V prípade obmedzenia dodávateľ v oznámení určí odberateľovi maximálnu hodnotu denného odberu pre príslušné OM počas doby obmedzenia, nad ktorú odberateľ nie je oprávnený pri obmedzenom odbere odoberať plyn. Týmto obmedzením sa nemení výška DMM pre príslušné OM podľa prílohy č. 1 tejto zmluvy, ktorú dodávateľ uplatňuje pri výpočte ceny. Odber plynu počas prerušenia dodávky je neoprávneným odberom plynu.
	7. Ak odberateľ v prípade obmedzenia dodávok pre nedodržanie zmluvne dohodnutých platobných podmienok prekročí dodávateľom určenú maximálnu hodnotu odberu pre príslušné OM pre príslušný Deň, dodávateľ je oprávnený zvýšiť cenu za každú kWh odobratú na príslušnom OM nad určenú maximálnu hodnotu odberu pre príslušný Deň, ktorá sa pre tento účel prepočíta na obchodnú jednotku vynásobením dennou hodnotou spaľovacieho tepla objemového zverejnenou PDS pre Deň, kedy došlo k prekročeniu, a to o 50 % príslušnej SOPO platnej pre príslušné OM v čase, keď odberateľ uvedené množstvo odobral. Prekročenie dodávateľom určenej maximálnej hodnoty denného odberu je podstatným porušením zmluvnej povinnosti odberateľa.
	8. Uplatnením práva prerušiť alebo obmedziť dodávku v zmysle tohto článku nie je dotknuté právo dodávateľa od zmluvy odstúpiť, ak ku dňu odstúpenia omeškanie odberateľa s plnením si zmluvne dohodnutých platobných podmienok stále trvá.
	9. Ak pominú dôvody obmedzenia alebo prerušenia dodávky plynu vykonaného dodávateľom podľa tohto článku, alebo ak dodávateľ požiada PDS o obnovenie distribúcie plynu, PDS obnoví distribúciu plynu do príslušného OM v zmysle všeobecne záväzného právneho predpisu.
4. Vyššia moc
	1. Zmluvné strany nie sú zodpovedné za škody, ktoré vzniknú druhej zmluvnej strane z dôvodu okolností vylučujúcich zodpovednosť (vyššia moc). Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala a ďalej, že by v čase podpísania tejto zmluvy túto prekážku predvídala. Za okolnosti vylučujúce zodpovednosť sa považujú najmä nepredvídateľné prírodné udalosti, vojna, teroristická akcia, štrajk postihujúci možnosť plnenia povinnosti zmluvnej strany.
	2. Dodávateľ nie je zodpovedný za vzniknuté škody spôsobené okolnosťami vylučujúcimi zodpovednosť u osoby, ktorá je voči dodávateľovi dodávateľom plynu alebo dopravcom plynu a tieto okolnosti spôsobujú, že plnenie povinností dodávateľa, vyplývajúcich z tejto zmluvy, je nemožné.
	3. Každá zo zmluvných strán je povinná písomnou formou vyrozumieť bez zbytočného odkladu druhú zmluvnú stranu o okolnostiach vylučujúcich zodpovednosť tejto zmluvnej strany s uvedením dôvodov a predpokladanej doby trvania takýchto okolností. Zmluvná strana, odvolávajúca sa na okolnosti vylučujúce zodpovednosť, je povinná poskytnúť druhej zmluvnej strane možnosť preveriť existenciu dôvodov vylučujúcich zodpovednosť.
	4. Zmluvná strana postihnutá vyššou mocou sa zaväzuje vyvinúť primerané úsilie na odstránenie okolností vylučujúcich zodpovednosť, aby bolo možné obnoviť plnenie predmetu tejto zmluvy a druhej zmluvnej strane písomne oznámiť zánik okolností vylučujúcich zodpovednosť.
5. Zodpovednosť
	1. Každá zo zmluvných strán je zodpovedná za škodu, ktorá vznikne porušením jej povinností voči druhej zmluvnej strane. Ak dodávateľ nedodá odberateľovi ZM uvedené v prílohe č. 1 tejto zmluvy do príslušného OM alebo poruší svoje povinnosti vzťahujúce sa k príslušnému OM iným spôsobom, odberateľ má po preukázaní rozsahu škody právo na náhradu vzniknutej škody, ak bola preukázateľne spôsobená dodávateľom plynu a vznikla v súvislosti s týmto nedodaním alebo v súvislosti s iným takýmto porušením povinnosti dodávateľa. Právo na náhradu škody nevzniká za množstvo nedodané pri oprávnenom obmedzení alebo prerušení dodávok plynu zo strany dodávateľa (napr. vyhlásenie obmedzujúcich odberových stupňov a havarijného odberového stupňa, obmedzenie alebo prerušenie dodávok z dôvodu porušenia zmluvy odberateľom, údržby a iné). Zmluvné strany sú povinné vyvinúť maximálne úsilie na predchádzanie vzniku škôd a zníženie ich rozsahu. Na základe informácií odberateľa dodávateľ a odberateľ určujú po vzájomnej dohode maximálnu výšku škody, ktorú predvídajú, alebo ktorú je možné objektívne predvídať, pre akékoľvek porušenie a všetky porušenia tejto zmluvy dodávateľom so starostlivým prihliadnutím na skutočnosti, ktoré sú im v čase uzavretia tejto zmluvy známe, a to vo výške 33 000 EUR (slovom tridsaťtritisíc EUR) pre obdobie príslušného Vyhodnocovacieho roka a pre každý jednotlivý prípad vzniku škody na príslušnom OM maximálne vo výške škody uvedenej pre príslušné OM v prílohe č. 1 tejto zmluvy. Ak akékoľvek vzniknuté škody odberateľa, vrátane nákladov vynaložených na ich uplatnenie, presiahnu ktorúkoľvek z čiastok, a to čiastku uvedenú v predchádzajúcej vete alebo čiastku uvedenú pre príslušné OM v prílohe č. 1 tejto zmluvy, dodávateľ nebude povinný uhradiť náhradu škody, ktorá prevyšuje uvedené čiastky.
	2. Poškodená zmluvná strana je povinná povinnej zmluvnej strane písomne preukázať rozsah vzniknutej škody kvalifikovanými výpočtami, popismi, hodnoteniami a pod., uskutočnenými a podpísanými osobami s príslušným vzdelaním. Ak uplatňovaný rozsah škody presahuje 10% hodnoty maximálnej výšky škody uvedenej pre príslušné OM v prílohe č. 1 tejto zmluvy, musí poškodená zmluvná strana preukázať povinnej zmluvnej strane rozsah vzniknutej škody znaleckým posudkom nezávislého znalca z príslušného odboru tak, aby z posudku bolo možné posúdiť príčinnú súvislosť medzi vznikom škody a porušením povinnosti povinnej zmluvnej strany. Náklady spojené so zisťovaním rozsahu škody a jej uplatnením znáša poškodená zmluvná strana. Pokiaľ sa preukáže, že nárok poškodenej zmluvnej strany na náhradu škody je oprávnený, znáša nevyhnutné náklady spojené so zisťovaním rozsahu škody a uplatnením náhrady škody za podmienok uvedených v bode 8.1. povinná zmluvná strana. Poškodená zmluvná strana je povinná poskytnúť na požiadanie povinnej zmluvnej strany súčinnosť potrebnú na preverenie okolností vzniku škody a jej výšky.
	3. Odberateľ je zodpovedný za akékoľvek poruchy, straty a úniky plynu na časti OPZ odberateľa, ktorým preteká nemeraný plyn.
	4. V prípade akejkoľvek poruchy, straty a úniku plynu na časti OPZ odberateľa, ktorým preteká nemeraný plyn, a ktorej následkom je napr. nedodanie požadovaného množstva plynu podľa tejto zmluvy, je za takéto nedodanie plynu a akúkoľvek inú škodu, ktorá v súvislosti s tým vznikne dodávateľovi, odberateľovi alebo tretím osobám, zodpovedný výlučne odberateľ.
6. Riešenie sporov

Akékoľvek nároky, rozdielne názory alebo spory vyplývajúce z tejto zmluvy alebo v súvislosti s ňou, sa zmluvné strany pokúsia vyriešiť vzájomnou dohodou. Ak nedôjde o vzniknutom spore k dohode zmluvných strán, ktorákoľvek zo zmluvných strán je oprávnená obrátiť sa s návrhom na príslušný súd.

1. Dôvernosť informácií a obchodné tajomstvo
	1. Zmluvné strany považujú obsah tejto zmluvy, okrem ustanovení v bode 10.2. tohto článku definovaných ako obchodné tajomstvo, za dôverné informácie tak, ako to upravuje ustanovenie §-u 271 Obchodného zákonníka. Bez súhlasu druhej zmluvnej strany môže zmluvná strana poskytnúť údaje z tejto zmluvy len svojim akcionárom, spoločníkom, vlastníkom, právnym a daňovým poradcom, audítorom, ktorí sú viazaní profesnou alebo zákonnou mlčanlivosťou a v prípadoch, kedy je táto zmluvná strana na základe všeobecne záväzného právneho predpisu povinná poskytnúť takéto informácie. Vo všetkých ostatných prípadoch je poskytnutie informácií a údajov z tejto zmluvy podmienené výslovným písomným súhlasom druhej zmluvnej strany, ktorý nebude touto zmluvnou stranou bezdôvodne odopieraný. Zmluvná strana, ktorá poskytne údaje a informácie tretej strane, je povinná zabezpečiť ich ochranu v zmysle citovaných ustanovení Obchodného zákonníka. Pre vylúčenie pochybností sa uvádza, že informácie označené v tejto zmluve ako dôverné, ktoré podliehajú povinnosti zverejnenia podľa osobitných predpisov (zákon č.211/2000 Z.z. o slobodnom prístupe k informáciám a o zmene a doplnení niektorých zákonov v zmysle neskorších predpisov) sa nepovažujú za dôverné.
	2. Zmluvné strany považujú ustanovenia bodu 3.1.3.,bodu 8.1., prílohy č. 1, článkov 1.1., 1.2. a 1.3. prílohy č.2 a články 1. a 2. prílohy č. 3 tejto zmluvy za obchodné tajomstvo tak, ako to upravuje ustanovenie §-u 17 a nasl. Obchodného zákonníka. Bez súhlasu druhej zmluvnej strany môže zmluvná strana poskytnúť údaje z tejto zmluvy, tvoriace obchodné tajomstvo, len svojim akcionárom, spoločníkom, vlastníkom, právnym a daňovým poradcom, audítorom, ktorí sú viazaní profesnou alebo zákonnou mlčanlivosťou a v prípadoch, kedy je táto zmluvná strana na základe všeobecne záväzného právneho predpisu povinná poskytnúť takéto informácie. Vo všetkých ostatných prípadoch je poskytnutie informácií a údajov z tejto zmluvy, tvoriacich obchodné tajomstvo, podmienené výslovným písomným súhlasom druhej zmluvnej strany, ktorý nebude touto zmluvnou stranou bezdôvodne odopieraný. Zmluvná strana, ktorá poskytne údaje a informácie tretej strane, je povinná zabezpečiť ich ochranu v zmysle citovaných ustanovení Obchodného zákonníka. Pre vylúčenie pochybností sa uvádza, že zverejnenie zmluvy, ktorá podlieha povinnosti zverejnenia podľa osobitných predpisov (zákon č.211/2000 Z.z. o slobodnom prístupe k informáciám a o zmene a doplnení niektorých zákonov v zmysle neskorších predpisov) a ktorá obsahuje ustanovenia označené ako obchodné tajomstvo, sa nepovažuje za porušenie obchodného tajomstva; ustanovenie povinne zverejňovanej zmluvy, ktoré obsahuje informáciu, ktorá sa podľa zákona o slobodnom prístupe k informáciám nesprístupňuje (napríklad aj informácia označená ako obchodné tajomstvo), sa nezverejňuje (znečitateľní sa napríklad začiernením alebo iným vhodným spôsobom).
	3. Odberateľ týmto dáva súhlas dodávateľovi na poskytnutie údajov zo zmluvy potrebných pre zabezpečenie služieb súvisiacich s dodávkou plynu (najmä súvisiacich s distribúciou plynu) dotknutým tretím stranám, ako aj pre marketingové účely s cieľom skvalitnenia služieb spojených s dodávkou plynu.
2. Úpravy zmluvy
	1. Akékoľvek zmeny a doplnky tejto zmluvy, okrem prípadov výslovne v zmluve uvedených, je možné vykonať len písomným dodatkom na základe dohody zmluvných strán.
	2. Zmenu obchodného mena, sídla, DIČ, právnej formy, adresy pre poštový styk, čísla účtu, telefónnych čísiel, čísla faxu, e–mailovej adresy a mien kontaktných osôb nie je potrebné vykonať dodatkom, postačuje jednostranné písomné oznámenie týchto skutočností doručené druhej zmluvnej strane podpísané oprávnenými zástupcami zmluvnej strany. Zmluvné strany sa zaväzujú, že každú zmenu údajov uvedených v predchádzajúcej vete oznámia druhej zmluvnej strane do 10 dní, odkedy ku zmene došlo.
3. Doručovanie
	1. Akékoľvek oznámenie, resp. písomnosti, ktoré má zaslať jedna zmluvná strana druhej podľa tejto zmluvy, najmä, avšak nielen, oznámenia, žiadosti, návrhy alebo iné právne úkony obsahujúce uplatnenie práva alebo nároku vrátane odstúpenia od zmluvy, bude doručené osobne alebo doporučeným listom na adresu sídla alebo adresu pre poštový styk druhej zmluvnej strany s výnimkou doručovania podľa bodu 12.2. a doručovania faktúr dodávateľom podľa tejto zmluvy. Pri doručovaní osobne sa oznámenie považuje za doručené jeho fyzickým odovzdaním prijímateľovi. Pri doručovaní prostredníctvom pošty alebo doručovacej služby sa doručenie považuje za účinné tretí pracovný deň po odoslaní oznámenia prijímateľovi. Odmietnutie prevzatia oznámenia doručovaného osobne alebo doporučeným listom má účinky riadneho doručenia, a to momentom odmietnutia.

Oznámenie môže byť doručené tiež faxom, resp. e-mailom, ak bude originál oznámenia najneskôr nasledujúci pracovný deň doručený osobne alebo odoslaný doporučenou poštovou zásielkou na adresu pre poštový styk druhej zmluvnej strany. Podmienka odoslania originálu oznámenia zaslaného e-mailom podľa predchádzajúcej vety sa nevzťahuje na doručovanie faktúr elektronickou formou podľa bodu 12.2. tejto zmluvy. V prípade oznámení zasielaných e-mailom sa oznámenie považuje za doručené okamihom odoslania e-mailovej správy zo strany dodávateľa na elektronickú adresu odberateľa. V prípade faxovaných oznámení sa oznámenie považuje za prijaté, keď má odosielateľ dôkaz bezporuchového prenosu. V obidvoch prípadoch platí, že keď bude takéto oznámenie zaslané po 15:00 hod., bude sa považovať za prijaté v nasledujúci pracovný deň. Písomnosti doručované dodávateľom formou ich sprístupnenia sa považujú za doručené okamihom ich sprístupnenia.

* 1. Po predchádzajúcej akceptácii elektronického doručovania zo strany odberateľa má dodávateľ právo sprístupňovať alebo doručovať písomnosti vrátane faktúry elektronickou formou, a to na e-mailovú adresu určenú odberateľom. Akceptáciou odberateľ vyhlasuje, že súhlasil s podmienkami poskytovania služieb súvisiacich s elektronickým sprístupňovaním alebo doručovaním. Faktúra doručovaná elektronicky sa v zmysle § 71 zákona č. 222/2004 Z.z. o dani z pridanej hodnoty v znení neskorších predpisov považuje za daňový doklad, a teda je plnohodnotnou náhradou faktúry v papierovej forme.
	2. Až do ďalšieho oznámenia sú platné adresy (poštová, ako aj elektronická) a kontaktné údaje zmluvných strán podľa špecifikácií zmluvných strán v záhlaví tejto zmluvy.
1. Trvanie zmluvy
	1. Táto zmluva nadobúda platnosť dňom podpisu oprávnenými zástupcami zmluvných strán a účinnosť dňom 1.1.2015.
	2. Povinnosť dodávateľa dodávať plyn do príslušných OM podľa tejto zmluvy vzniká dňom 1.1.2016, nie však skôr ako PDS pridelí dodávateľovi distribučnú kapacitu pre príslušné OM. Povinnosť dodávateľa dodávať plyn do novo pripojeného OM nevzniká skôr, ako je OM pripojené do distribučnej siete PDS, čo potvrdzuje montážny list meradla podpísaný PDS a odberateľom.
	3. Zmluva sa uzatvára na dobu určitú do 31.12.2016.
	4. Povinnosť dodávateľa dodávať ZM do príslušného OM, ako aj práva a povinnosti vyplývajúce z tejto zmluvy vzťahujúce sa k príslušnému OM, trvajú počas príslušného Obdobia OM v zmysle prílohy č. 1 tejto zmluvy.
2. Ostatné zmluvné dojednania
	1. Odberateľ týmto vyhlasuje, že plyn odobratý podľa tejto zmluvy nakupuje
3. výlučne pre vlastnú spotrebu alebo
4. aj na účely jeho ďalšieho predaja

Odberateľ vo všetkých vyhotoveniach zmluvy označí zvolenú alternatívu. Ak tak neurobí, za odberateľom deklarovanú sa považuje alternatíva a).

Ak počas trvania tejto zmluvy dôjde u odberateľa k zmene účelu využitia plynu nakúpeného podľa tejto zmluvy, je odberateľ povinný o tejto skutočnosti obratom písomne informovať dodávateľa. Dodávateľ je na základe vyššie uvedeného vyhlásenia odberateľa povinný plniť povinnosti vymedzené dodávateľovi v § 69 platného Zákona o energetike.

* 1. Odberateľ má právo od tejto zmluvy odstúpiť pre podstatné alebo nepodstatné porušenie zmluvnej povinnosti dodávateľa v zmysle a podľa podmienok § 345 a 346 Obchodného zákonníka, pričom lehota na dodatočné splnenie porušovanej povinnosti nesmie byť kratšia ako 10 dní. Účinky odstúpenia od zmluvy nastanú dňom jeho doručenia, ktoré bude dodávateľovi doručené v súlade s čl. 12. tejto zmluvy. Ak zo strany dodávateľa dôjde k odmietnutiu prevzatia odstúpenia od zmluvy, jeho účinky nastanú dňom odmietnutia prevzatia odstúpenia. Ak dôjde k odstúpeniu od zmluvy podľa prvej vety, plnenia poskytnuté podľa tejto zmluvy do okamihu zániku jej trvania si zmluvné strany ponechajú. Odstúpením od zmluvy nezanikajú dojednania zmluvných strán týkajúce sa zodpovednosti za škodu ani právo dodávateľa vyfakturovať odberateľovi dohodnutú zmluvnú cenu za dodávky uskutočnené do nadobudnutia účinkov odstúpenia. Odstúpením od zmluvy nezaniká povinnosť odberateľa zaplatiť dodávateľovi pohľadávky uplatnené dodávateľom v zmysle tejto zmluvy.
	2. Dodávateľ je v zmysle Zákona č. 250/2012 Z.z. o regulácii v sieťových odvetviach v znení neskorších zmien a doplnení povinný dodržiavať štandardy kvality dodávok zemného plynu. Vyhodnotenie štandardov kvality za predchádzajúci rok dodávateľ zverejňuje na svojom webovom sídle (www.spp.sk).
	3. V osobitných zákonom vymedzených prípadoch môže dôjsť k uplatneniu inštitútu dodávky v režime dodávateľa poslednej inštancie, ktorý sa riadi všeobecne záväznými právnymi predpismi (najmä Zákonom o energetike, Vyhláškou Úradu pre pre reguláciu sieťových odvetví, ktorou sa stanovujú pravidlá pre fungovanie vnútorného trhu s elekrinou a pravidlá pre fungovanie vnútorného trhu s plynom a Prevádzkovým poriadkom PDS). Uplatnenie inštitútu dodávateľa poslednej inštancie vyhlasuje v zmysle Zákona o energetike PDS. PDS túto skutočnosť oznamuje dotknutým odberateľom, ako aj dodávateľovi poslednej inštancie, a to elektronicky a písomne a vo vymedzených prípadoch zverejnením v médiách a na svojom webovom sídle. Úlohou dodávateľa poslednej inštancie je zabezečenie kontinuity dodávok plynu v prípadoch stanovených všeobecne záväzným právnym predpisom, pričom trvanie dodávky v tomto režime je maximálne 3 mesiace. Dodávka plynu v režime poslednej inštancie sa riadi platnými obchodnými podmienkami, zverejnenými na webovom sídle dodávateľa poslednej inštancie.
	4. Práva a povinnosti zmluvných strán pri prípadných reklamáciách sa riadia všeobecne záväznými právnymi predpismi a Reklamačným poriadkom dodávateľa. Reklamačný poriadok je dostupný odberateľovi v ktoromkoľvek zákazníckom centre dodávateľa a tiež na jeho webovom sídle.
1. Záverečné ustanovenia
	1. V prípade ukončenia zmluvy, resp. v prípade ukončenia odberu na ktoromkoľvek OM sa odberateľ zaväzuje umožniť PDS vykonanie záverečného odpočtu, prípadne odobratie meracieho zariadenia a vykonanie ďalších opatrení, súvisiacich s ukončením dodávky a dopravy plynu do príslušného OM.
	2. Táto zmluva sa uzatvára, riadi a posudzuje v súlade s právnym poriadkom Slovenskej republiky. Táto zmluva sa bude spravovať ustanoveniami Obchodného zákonníka a Zákona o energetike. Vzťahy, ktoré vzniknú pri realizácii tejto zmluvy medzi zmluvnými stranami a zmluva ich neupravuje, sa budú riadiť ustanoveniami vyššie uvedených všeobecne záväzných právnych predpisov. V rozsahu, ktorého sa to týka, sa strany budú riadiť platnými Technickými podmienkami PDS a Prevádzkovým poriadkom PDS a sú povinné dodržiavať povinnosti, ktoré im tieto predpisy ukladajú.
	3. Ak niektorá časť tejto zmluvy je alebo sa stane neplatnou v zmysle všeobecne záväzných právnych predpisov, ostatné časti zmluvy ostávajú v platnosti. Ak sa stane niektoré ustanovenie zmluvy neplatným alebo nevykonateľným, sú zmluvné strany povinné ho nahradiť novým platným a vykonateľným ustanovením, ktoré v maximálnej možnej miere bude v súlade so zámermi zmluvných strán, ktoré tieto sledovali pôvodným ustanovením.
	4. Táto zmluva je podpísaná v dvoch vyhotoveniach, z ktorých každá zmluvná strana obdrží jedno.
	5. V prípade dodávky plynu viacerými dodávateľmi do ktoréhokoľvek z OM uvedených v prílohe č. 1 tejto zmluvy sa odberateľ zaväzuje písomne oznámiť túto skutočnosť dodávateľovi najneskôr 5 dní pred plánovaným začiatkom dodávky druhým dodávateľom.
	6. Odberateľ má právo využívať službu „Energetické poradenstvo“ podľa pravidiel zverejnených na [www.spp.sk](http://www.spp.sk) v dokumente Pravidlá poskytovania služby „Energetické poradenstvo“, a to v rozsahu, ktorý bude špecifikovaný v Dohode o poskytnutí služby „Energetické poradenstvo“ uzatvorenej medzi zmluvnými stranami.
	7. Neoddeliteľnú súčasť tejto zmluvy tvoria nasledujúce prílohy :
	8. Špecifikácia OM odberateľa
	9. Zmluvná cena
	10. Platobné a fakturačné podmienky

4. Osobitné povinnosti pre OM vykurovacieho charakteru so ZM nad 633 000 kWh

* 1. Zmluvné strany vyhlasujú, že si text tejto zmluvy riadne prečítali, jej obsahu porozumeli, s obsahom tejto zmluvy súhlasia, táto zmluva vyjadruje ich slobodnú vôľu a nebola uzatvorená v tiesni ani za nápadne nevýhodných podmienok. Na znak súhlasu s jej obsahom ju vlastnoručne podpísali.

**Text prílohy č. 1 zmluvy sa ruší a nahrádza sa nasledovným textom:**

Špecifikácia odberných miest odberateľa

1. Identifikácia OM odberateľa, do ktorých dodávateľ dodáva plyn podľa tejto zmluvy:

|  |  |  |  |  |
| --- | --- | --- | --- | --- |
| **Poradové číslo OM[[1]](#footnote-1) (OM i)** | **Číslo OM** | **POD** | **Názov OM** | **Adresa, PSČ, sídlo OM** |
| OM1 | 4101456464 | SKSPPDIS000430021471 | Rekreačné služby mesta Senica s.r.o.,Zimný štadión  | L.Novomeského 88, 905 01 Senica |

1. Zmluvné množstvá a ďalšie parametre pre vyššie uvedené OM:

|  |  |  |  |  |  |  |
| --- | --- | --- | --- | --- | --- | --- |
| **Poradové číslo OM (OM i)** | **ZM****(v MWh)** | **DMM****(v m3)** | **Začiatok****Obdobia OM[[2]](#footnote-2)**  | **Koniec****Obdobia OM2** | **Maximálna výška škody[[3]](#footnote-3)**  | **Charakter odberu v OM[[4]](#footnote-4)** |
| OM 1 | 1 032 | 733 | 01.01.2016 | 31.12.2016 | 6 000 | K |

1. Dodávateľ s odberateľom dohodli najmä pre účely plánovania odberu, pre účely vyhodnotenia ZM v zmysle bodu 3.1. zmluvy, prípadne pre účely stanovenia preddavkov pre jednotlivé OM percentuálne podiely (váhy) odberu plynu zo ZM pripadajúce na jednotlivé kalendárne mesiace príslušného Obdobia OM:

|  |  |
| --- | --- |
|  | **Váhy (%)** |
|  | **január** | **február** | **marec** | **apríl** | **máj** | **jún** | **júl** | **august** | **september** | **október** | **november** | **december** |
| OM1 | 19 | 14 | 13 | 3 | 1 | 1 | 1 | 2 | 5 | 11 | 13 | 17 |

Text prílohy č. 2 zmluvy sa ruší a nahrádza sa nasledovným textom:

**Zmluvná cena**

1. Štruktúra ceny

Cena pozostáva zo súčtu ceny za služby súvisiace s distribúciou, ceny za služby súvisiace s prepravou a ceny za služby obchodníka.

* 1. **Cena za služby súvisiace s distribúciou**
		1. Cenu za služby súvisiace s distribúciou pre príslušné OM určuje dodávateľ v zmysle platného Rozhodnutia Úradu pre reguláciu sieťových odvetví, ktorým sa spoločnosti SPP - distribúcia, a.s. ako prevádzkovateľovi distribučnej siete určujú tarify za prístup do distribučnej siete a distribúciu plynu a poskytovanie podporných služieb v plynárenstve (ďalej len „Rozhodnutie“) v závislosti od ZM.
		2. Cena za služby súvisiace s distribúciou pozostáva z fixnej mesačnej sadzby (FMSD), z ročnej sadzby za výkon (VSD) a zo sadzby za odobratý plyn (SOPD).
		3. Jednotlivé zložky ceny za služby súvisiace s distribúciou sú určené v zmysle Rozhodnutia platného k poslednému dňu jednotlivého fakturačného obdobia nasledovne:

FMSD - je rovná 1/12 fixnej sadzby za rok danej podľa Rozhodnutia.

VSD - sadzba vyjadrená v EUR za jednotku dohodnutého DMM podľa platných Pravidiel trhu, ktorá je súčtom ročnej sadzby za prístup do vysokotlakovej distribučnej siete a ročnej sadzby za dennú distribučnú kapacitu na odbernom mieste, prípadne iných aplikovateľných sadzieb vzťahujúcich sa k DMM podľa Rozhodnutia. V prípade, ak sú sadzby v Rozhodnutí určené v inej jednotke, ako je jednotka dohodnutého DMM podľa platných Pravidiel trhu, pre potreby ich prepočtu z €/kWh na €/m3, prípadne naopak, sa použije hodnota spaľovacieho tepla objemového určená v Rozhodnutí. V prípade, ak by v Rozhodnutí hodnota spaľovacieho tepla objemového nebola určená, na prepočet sadzieb bude použitá hodnota 10,65.

SOPD - je variabilná sadzba za každú distribuovanú kWh, daná podľa Rozhodnutia.

Výsledná FMSD sa zaokrúhli na dve desatinné miesta, výsledná VSD a SOPD sa zaokrúhli na päť desatinných miest podľa matematických pravidiel pre zaokrúhľovanie.

* + 1. V prípade zmeny obsahu Rozhodnutia, ktorého dôsledkom je zmena ktorejkoľvek z hodnôt FMSD, VSD a/alebo SOPD, dodávateľ upraví cenu sa služby súvisiace s distribúciou alebo jej jednotlivé zložky v zmysle zmeneného Rozhodnutia.
		2. V prípade zmeny obsahu Rozhodnutia, ktorá svojou povahou alebo rozsahom neumožní dodávateľovi upraviť cenu v zmysle bodu 1.1.4., je odberateľ povinný zaplatiť dodávateľovi jednotlivé zložky ceny za služby súvisiace s distribúciou podľa Rozhodnutia tak, ako keby mal pre toto obdobie uzavretú samostatnú zmluvu o distribúcii plynu pre ZM dohodnuté pre jednotlivé OM. Odberateľ je povinný zaplatiť dodávateľovi cenu za služby súvisiace s distribúciou plynu do jednotlivých OM určenú v súlade s predošlou vetou odo dňa účinnosti zmeny Rozhodnutia.
	1. **Cena za služby súvisiace s prepravou**
		1. Cena za služby súvisiace s prepravou pozostáva z fixnej mesačnej sadzby (FMSP) a zo sadzby za odobratý plyn (SOPP).
		2. Jednotlivé zložky platné pre príslušné Obdobie OM sú dohodnuté nasledovne:

|  |  |  |
| --- | --- | --- |
| Poradové číslo OM(OM i) podľa prílohy č.1 | FMSP[EUR/mesiac] | SOPP[EUR/kWh] |
| OM 1 | 58,10 | 0,00017 |

* 1. **Cena za služby obchodníka**
		1. Cena za služby obchodníka pozostáva z fixnej mesačnej sadzby (FMSO) a zo sadzby za odobratý plyn (SOPO).
		2. Jednotlivé zložky platné pre príslušné Obdobie OM sú dohodnuté nasledovne:

|  |  |  |
| --- | --- | --- |
| Poradové číslo OM(OM i) podľa prílohy č.1 | FMSO[EUR/mesiac] | SOPF[EUR/kWh] |
| OM 1 | 79,10 | 0,0241 |

SOPO je dohodnutá v pevnej výške SOPF podľa tohto bodu.

1. Vyhodnotenie množstiev
	1. Ak odberateľ v ktoromkoľvek Dni na ktoromkoľvek OM odoberie množstvo plynu presahujúce DMM uvedené pre príslušné OM v zmluve, odberateľ zaplatí dodávateľovi za určený počet prekročení DMM v danom mesiaci za objem prekročenia na výstupnom bode nad príslušný limit sadzbu v zmysle platného Rozhodnutia, ktorú by bol povinný zaplatiť, keby mal pre toto obdobie uzavretú samostatnú zmluvu o distribúcii plynu do príslušného OM.

Ak počas daného mesiaca v ktoromkoľvek Dni odberateľ odobral množstvo plynu presahujúce DMM uvedené v zmluve na jednom alebo viacerých OM a súčasne v tomto Dni došlo voči dodávateľovi k uplatneniu poplatku za prekročenie dennej distribučnej kapacity na vstupnom bode v zmysle platného Rozhodnutia, odberateľ popri poplatku uvedenom v prvej vete tohto bodu zaplatí za objem prekročenia DMM nad príslušný limit na každom príslušnom OM aj poplatok za prekročenie dennej distribučnej kapacity na vstupnom bode v zmysle platného Rozhodnutia, ktorý by bol povinný zaplatiť, keby mal pre toto obdobie uzavretú samostatnú zmluvu o distribúcii plynu do príslušného OM. V prípade, ak je ročná sadzba za prístup do vysokotlakovej distribučnej siete v Rozhodnutí určená v inej jednotke, ako je jednotka dohodnutého DMM podľa platných Pravidiel trhu, pre potreby jej prepočtu z €/kWh na €/m3, prípadne naopak, sa použije hodnota spaľovacieho tepla objemového určená v Rozhodnutí. V prípade, ak by v Rozhodnutí hodnota spaľovacieho tepla objemového nebola určená, na prepočet sadzby bude použitá hodnota 10,65. Výsledná sadzba sa zaokrúhli na 5 desatinných miest podľa matematických pravidiel pre zaokrúhľovanie. Ak dôjde k prekročeniu dennej distribučnej kapacity z dôvodu zmeny letného času na stredoeurópsky čas, dodávateľ pri vyhodnotení prekročenia zohľadní, že Deň trvá v tomto prípade 25 hodín.

Pre vylúčenie pochybností zmluvné strany deklarujú, že uplatnenie sadzieb a poplatkov podľa tohto bodu sa nepovažuje za uplatnenie sankcie, ale za uplatnenie poplatku za dodávku plynu nad zmluvne dohodnuté DMM.

1. Uplatnenie zložiek cien
	1. Dodávateľ má právo uplatniť sadzbu FMSD, FMSP a sadzbu FMSO pre jednotlivé OM počas príslušného Obdobia OM, a to za každý kalendárny mesiac. V prípade, ak je dohodnuté kratšie fakturačné obdobie ako kalendárny mesiac, uplatňuje sa alikvotný podiel FMSD, FMSP a FMSO pripadajúci na toto obdobie pri rovnomernom rozpočítaní FMSD, FMSP a FMSO na jednotlivé dni mesiaca. V prípade ukončenia, resp. začatia odberu v priebehu mesiaca sa FMSD, FMSP a FMSO za daný mesiac fakturuje vo výške stanovenej v bodoch 1.1.3., 1.2.2. a 1.3.2. tejto prílohy. V prípade predčasného ukončenia odberu na príslušnom OM, resp. v prípade predčasného ukončenia zmluvy má dodávateľ právo dofakturovať platbu za FMSD, FMSP a FMSO pre každé príslušné OM za obdobie do konca Obdobia OM.
	2. Dodávateľ má právo uplatniť sadzbu VSD pre jednotlivé OM počas príslušného Obdobia OM. Ročná platba vzťahujúca sa k VSD sa vypočíta ako súčin DMM dohodnutého pre jednotlivé OM v prílohe č. 1 tejto zmluvy a príslušnej hodnoty výkonovej sadzby. Mesačná platba vzťahujúca sa k VSD sa vypočíta ako 1/12 ročnej platby vzťahujúcej sa k príslušnej hodnote výkonovej sadzby.

V prípade, ak je dohodnuté kratšie fakturačné obdobie ako kalendárny mesiac, uplatňuje sa alikvotný podiel mesačnej platby vzťahujúcej sa k VSD pripadajúci na toto obdobie pri rovnomernom rozpočítaní mesačnej platby vzťahujúcej sa k VSD na jednotlivé dni mesiaca.

V prípade ukončenia, resp. začatia odberu v priebehu mesiaca sa VSD za daný mesiac fakturuje vo výške mesačnej platby vzťahujúcej sa k VSD.

V prípade predčasného ukončenia zmluvy má dodávateľ právo dofakturovať platbu za VSD pre každé príslušné OM až do výšky neuhradenej časti ročnej platby vzťahujúcej sa k VSD do konca Obdobia OM.

* 1. Platby za odobraté množstvo energie v plyne sa pre príslušné OM vypočítajú ako súčiny skutočne odobratého množstva energie v plyne počas príslušného fakturačného obdobia a hodnôt SOPD, SOPP a SOPO platných pre príslušný kalendárny mesiac.
1. Zmena množstiev existujúcich OM, pripojenie nového OM k zmluve

V prípade akejkoľvek zmeny zmluvy súvisiacej so zmenou zmluvných množstiev existujúcich OM alebo pripojením nových OM si odberateľ s dodávateľom dohodne spôsob ocenenia pre príslušné OM ako aj spôsob vyhodnotenia množstiev.

**Text prílohy č.3 sa ruší a nahrádza sa nasledovným textom**

**Platobné a fakturačné podmienky**

1. Dodávateľ uskutočňuje dodávky plynu v opakovaných dohodnutých lehotách.
2. Fakturácia
	1. Dodávateľ zašle odberateľovi po skončení každého fakturačného obdobia vyúčtovaciu faktúru za dodávku plynu do každého príslušného OM alebo spoločnú vyúčtovaciu faktúru za dodávku plynu do príslušných OM v zmysle tejto zmluvy.

Fakturačné obdobie je obdobie od prvého do posledného Dňa (vrátane) každého kalendárneho mesiaca.

* 1. Podkladom pre fakturáciu budú namerané množstvá plynu v jednotlivých OM, predložené dodávateľovi zo strany PDS alebo iný spôsob určenia odberu v zmysle všeobecne záväzných právnych predpisov. Dodané a odobraté množstvo plynu sa vyhodnocuje ako množstvo energie vyjadrené v obchodnej jednotke, ktoré je súčinom spaľovacieho tepla objemového a dodaného objemu plynu, v zmysle všeobecne záväzných právnych predpisov.
	2. Dodávateľ a odberateľ sa dohodli na spôsobe uhrádzania záväzkov odberateľa vyplývajúcich z tejto zmluvy nasledovne:
1. odberateľ súhlasí, aby si dodávateľ svoje pohľadávky vyplývajúce z tejto zmluvy voči odberateľovi inkasoval z účtu. Odberateľ je v tomto prípade povinný zabezpečiť, resp. vykonať všetky úkony nevyhnutné pre umožnenie využitia inkasného spôsobu úhrady záväzkov v súlade so všeobecne záväznými právnymi predpismi, ako aj pokynmi dotknutej banky a dodávateľa. Odberateľ je taktiež povinný zabezpečiť na svojom účte v čase splatnosti svojich záväzkov potrebné finančné prostriedky a plne zodpovedá za omeškanie alebo nezrealizovanie inkasných príkazov z týchto dôvodov.
2. odberateľ bude svoje záväzky uhrádzať ním vystaveným príkazom na úhradu.

Odberateľ vo všetkých vyhotoveniach zmluvy označí zvolenú alternatívu. Ak tak neurobí, za dohodnutú sa považuje alternatíva b).

Ak v prípade zvolenia inkasného spôsobu úhrad dôjde dvakrát k nezrealizovaniu inkasných príkazov bez zavinenia dodávateľa, dodávateľ je oprávnený jednostranne zmeniť zmluvne dohodnutý spôsob úhrádzania záväzkov na odberateľom vystavený príkaz na úhradu. Pri využití práva podľa predchádzajúcej vety dodávateľ písomne informuje odberateľa.

* 1. Akákoľvek platba zo strany odberateľa dodávateľovi sa uskutoční bez redukcií, protinárokov, použitia akéhokoľvek práva na vzájomný zápočet alebo zrážok akéhokoľvek druhu.
	2. Odberateľ je povinný uhradiť dodávateľovi každú faktúru podľa bodu 2.1. tejto prílohy v plnej výške tak, aby celková čiastka k úhrade bola pripísaná na účet dodávateľa v lehote do **21** dní odo dňa preukázateľného odoslania faktúry na poslednú dodávateľovi známu adresu odberateľa (ďalej tiež „lehota splatnosti vyúčtovacej faktúry“). Odoslanie v zmysle predchádzajúcej vety sa považuje za preukázateľné, ak o ňom existuje záznam v príslušnej evidencii odoslanej pošty dodávateľa v súlade článkom 12. Doručovanie tejto zmluvy alebo záznam/potvrdenie dodávateľovho subdodávateľa služby odosielania faktúr (ďalej len „preukázateľné odosielanie faktúry“).
	3. Akákoľvek čiastka, ktorá nie je fakturovaná podľa bodu 2.1. tejto prílohy, bude uplatnená oprávnenou stranou formou faktúry. Splatnosť takejto faktúry je najneskôr v lehote splatnosti vyúčtovacej faktúry, pričom splnenie záväzku nastáva momentom pripísania dlžnej sumy na účet oprávnenej strany.
	4. V prípade uplatnenia reklamácie faktúry odberateľom nezaniká jeho povinnosť uhradiť faktúru v lehote splatnosti.
1. Dôsledky porušenia platobných a fakturačných podmienok
	1. Pri nedodržaní lehoty splatnosti záväzkov, vyplývajúcich z tejto zmluvy, sú zmluvné strany oprávnené vyfakturovať úrok z omeškania vo výške 0,02 % z dlžnej čiastky za každý deň omeškania za obdobie odo dňa nasledujúceho po dni splatnosti faktúry do dňa pripísania platby na účet oprávnenej zmluvnej strany. Uplatnením úroku z omeškania nezaniká nárok na náhradu škody prevyšujúcu vyfakturovaný úrok z omeškania.
	2. Ak termín splatnosti akejkoľvek pohľadávky pripadne na deň pracovného pokoja alebo deň pracovného voľna, táto pohľadávka je splatná v najbližší nasledujúci pracovný deň.
	3. V platobnom styku sú zmluvné strany povinné používať variabilný symbol, uvedený v príslušnom doklade (napr. vyúčtovacia faktúra). Odberateľ je povinný pri každej (i čiastočnej) úhrade faktúry uvádzať určený variabilný symbol. Ak odberateľ jednoznačne neurčí, na úhradu ktorého záväzku je platba určená, dodávateľ je oprávnený použiť túto platbu na úhradu najskôr splatného záväzku odberateľa, a to najskôr na príslušenstvo záväzku.
	4. Nezaplatenie ktorejkoľvek, čo i len jednej pohľadávky dodávateľa alebo jej časti podľa tejto zmluvy znamená porušenie povinností odberateľa vyplývajúcich z tejto zmluvy a zakladá právo dodávateľa kedykoľvek od zmluvy odstúpiť v zmysle bodu 3.5. tejto prílohy. Dodávateľ má právo na odstúpenie od zmluvy v zmysle predchádzajúcej vety aj v prípade porušenia platobných a fakturačných podmienok vyplývajúcich z akejkoľvek ďalšej zmluvy uzavretej medzi odberateľom a dodávateľom.
	5. Dodávateľ má právo od tejto zmluvy v celom rozsahu odstúpiť z dôvodov uvedených v bode 3.4. tejto prílohy, a to po márnom uplynutí lehoty, ktorú odberateľovi poskytne vo výzve na dodatočné splnenie si povinnosti. Výzvu na dodatočné splnenie si povinnosti pred odstúpením má dodávateľ právo odberateľovi zaslať kedykoľvek, t.j. bezprostredne po zistení jeho omeškania alebo následne a to podľa uváženia dodávateľa.
	6. Účinky odstúpenia od zmluvy nastanú dňom jeho doručenia, ktoré bude odberateľovi doručené v súlade s článkom 12. tejto zmluvy. Ak zo strany odberateľa dôjde k odmietnutiu prevzatia odstúpenia od zmluvy, jeho účinky nastanú dňom odmietnutia prevzatia odstúpenia.
	7. Ak dôjde k odstúpeniu od zmluvy plnenia poskytnuté podľa tejto zmluvy do okamihu zániku jej trvania si zmluvné strany ponechajú. Odstúpením od zmluvy nezanikajú dojednania zmluvných strán týkajúce sa zodpovednosti za škodu ani právo dodávateľa vyfakturovať odberateľovi dohodnutú zmluvnú cenu za dodávky uskutočnené do nadobudnutia účinkov odstúpenia, vrátane práva na doúčtovanie platby za fixné zložky ceny pre prípad predčasného ukončenia zmluvy a práva na všetky doúčtovania zvýšenia ceny v zmysle prílohy č. 2 tejto zmluvy. Odstúpením od zmluvy nezaniká povinnosť odberateľa zaplatiť dodávateľovi pohľadávky uplatnené dodávateľom v zmysle tejto zmluvy.
	8. V prípade, ak:
	9. bol na majetok odberateľa podaný návrh na konkurz alebo sa začala likvidácia odberateľa alebo sa začalo proti odberateľovi exekučné konanie alebo je v predĺžení, alebo
	10. má odberateľ majetkovú účasť v právnickej osobe, ktorá je dlžníkom dodávateľa, alebo
	11. je odberateľ v postavení ovládanej alebo ovládajúcej osoby vo vzťahu k dlžníkovi dodávateľa v zmysle § 66 písm. a) Obchodného zákonníka, alebo
	12. je odberateľ personálne prepojený s inou osobou, ktorá je dlžníkom dodávateľa, a to takým spôsobom, že v orgánoch dlžníka a odberateľa sú tie isté fyzické osoby (ďalej len „členovia orgánov“) alebo osoby v postavení blízkych osôb k členom orgánov, alebo
	13. existuje na základe informácií od nezávislej inštitúcie sledujúcej hospodárske pomery účastníkov trhu odôvodnená obava, že odberateľ nebude schopný plniť svoje povinnosti vyplývajúce zo zmluvy, alebo
	14. došlo k zmene právneho subjektu odberateľa na základe zákonného prechodu práv a záväzkov (povinností) zo zmluvy, alebo
	15. je odberateľ voči dodávateľovi v omeškaní s úhradou záväzku vyplývajúceho z tejto alebo inej zmluvy,

je dodávateľ oprávnený požadovať od odberateľa zloženie peňažnej zábezpeky (ďalej „zábezpeka“) vo výške dvojnásobku priemernej predpokladanej ceny mesačnej dodávky plynu, a tiež jej doplnenie do uvedenej výšky v prípade jej použitia, a to aj opakovane. Pre potreby stanovenia výšky zábezpeky bude použitá dodávateľom určená predpokladaná priemerná ročná sadzba za odobratý plyn za služby obchodníka na príslušný rok vypočítaná ako aritmetický priemer predpokladaných mesačných sadzieb za odobratý plyn za služby obchodníka na príslušný rok.

* 1. Odberateľ je povinný zložiť zábezpeku podľa bodu 3.8. tejto prílohy v prospech bankového účtu dodávateľa číslo 884555/0200 vedeného v EUR vo VÚB, a.s. (IBAN: SK88 0200 0000 0000 0088 4555, BIC: SUBASKBX), a to do 15 dní od odoslania písomnej výzvy. Dodávateľ je oprávnený zloženú zábezpeku použiť na úhradu všetkých splatných pohľadávok, ktoré má voči odberateľovi, s čím odberateľ výslovne súhlasí. O použití zloženej zábezpeky dodávateľ písomne informuje odberateľa. Odberateľ je pri každom, čo i len čiastočnom použití zábezpeky povinný túto obnoviť do pôvodnej výšky podľa bodu 3.8. v lehote uvedenej vo výzve na jej obnovenie. Odberateľ a dodávateľ sa dohodli, že odberateľ postupuje právo na úroky zo zloženej zábezpeky dodávateľovi. Dodávateľ takto nadobudne vlastnícke právo k úrokom momentom, kedy ich banka pripíše v prospech bankového účtu dodávateľa.
	2. Nedodržanie povinnosti odberateľa podľa bodu 3.9. tejto prílohy sa považuje za podstatné porušenie povinností odberateľa vyplývajúcich z tejto zmluvy a zakladá právo dodávateľa od zmluvy odstúpiť, a to v lehote 15 dní odo dňa porušenia povinnosti. Právo podľa tohto bodu dodávateľ neuplatní, ak odberateľ:
	3. poskytne dodávateľovi inú zábezpeku, ktorú dodávateľ prijme ako dostatočnú,
	4. v lehote podľa bodu 3.9. preukáže, že žiadosť dodávateľa je neopodstatnená, alebo ak pominuli dôvody na zloženie zábezpeky.
	5. Prijatá zábezpeka trvá dovtedy, kým nepominú dôvody, ktoré viedli k jej zloženiu, Odberateľ má právo podať žiadosť o zrušenie zábezpeky, pričom musí zároveň uviesť skutočnosti, ktoré jeho žiadosť odôvodňujú. Dodávateľ je povinný vyjadriť sa k tejto žiadosti do 15 dní od doručenia žiadosti. V prípade, ak je žiadosť odberateľa opodstatnená, zábezpeka sa zruší ku dňu určenému vo vyjadrení dodávateľa a dodávateľ je povinný poukázať zloženú zábezpeku, resp. jej zostatok v prospech účtu odberateľa uvedeného v zmluve, a to v lehote splatnosti vyúčtovacej faktúry.

**Osobitné povinnosti pre OM vykurovacieho charakteru**

**so ZM nad 633 000 kWh**

1. Vykurovacie krivky a riešenie stavov núdze

Základnou vykurovacou krivkou je prvá vykurovacia krivka, pri ktorej odberateľ uskutočňuje v príslušnom OM odber plynu do zmluvne dohodnutého denného množstva (DMM). Základná vykurovacia krivka predstavuje denné hodnoty odberov v m3 v príslušnom OM odberateľa v závislosti od dennej teploty ovzdušia v stupňoch Celzia.

Obmedzujúcimi vykurovacími krivkami sú druhá a tretia vykurovacia krivka, ktoré sú odvodené od základnej vykurovacej krivky a predstavujú zníženie denného odberu v porovnaní so základnou vykurovacou krivkou.

Denné hodnoty odberov v m3 stanovené pre jednotlivé vykurovacie krivky sú pre príslušné OM odberateľa uvedené vo vykurovacej tabuľke v článku 3. tejto prílohy.

Pri obmedzujúcich odberových stupňoch:

1. č. 8 je odberateľ pre OM so ZM nad 633 000 kWh povinný znížiť odber plynu na úroveň bezpečnostného minima,

Bezpečnostné minimum je najnižšou hodnotou denného odberu plynu na OM odberateľa, ktorá je nevyhnutne potrebná na zaistenie bezpečnosti výrobných zariadení a obsluhy a na zamedzenie vzniku škôd. Pri odbere plynu na úrovni bezpečnostného minima nie je odberateľ oprávnený zabezpečovať výrobu.

V prípade odberu plynu na rôzne účely v zmysle platnej Vyhlášky, výsledná hodnota bezpečnostného minima sa určí ako súčet hodnôt bezpečnostného minima na časť odberu využívaného na výrobu potravín dennej spotreby pre obyvateľov okrem výroby alkoholických a tabakových výrobkov, spracovanie potravín, ktoré podliehajú rýchlej skaze, zabezpečenie prevádzky živočíšnej výroby s nebezpečenstvom uhynutia hospodárskych zvierat, výrobu tepla pre odberateľov v domácnosti, zabezpečenie nevyhnutných potrieb prevádzky zdravotníckych zariadení, výrobu elektriny, prevádzku vodárne alebo čistiarne odpadových vôd, spracovanie, skladovanie a distribúciu ropy a ropných produktov, prevádzku asanačného zariadenia a prevádzku krematória a bezpečnostného minima na časť odberu plynu využívaného na iný účel.

1. č. 9 je odberateľ pre OM so ZM nad 633 000 kWh povinný znížiť odber plynu na nulu, s výnimkou odberateľov zabezpečujúcich bezpečnosť štátu, činnosť ústavných orgánov, výrobu potravín dennej spotreby pre obyvateľstvo okrem výroby alkoholických a tabakových výrobkov, spracovanie potravín, ktoré podliehajú rýchlej skaze, prevádzku živočíšnej výroby s nebezpečenstvom uhynutia hospodárskych zvierat, výrobu alebo skladovanie životu a zdraviu nebezpečných výrobkov a surovín vyžadujúcich osobitné bezpečnostné podmienky, výrobu tepla pre odberateľov v domácnosti, nevyhnutné potreby prevádzky zdravotníckych zariadení, výrobu elektriny, prevádzku podzemných zásobníkov plynu alebo prepravnej siete, spracovanie, skladovanie a distribúciu ropy a ropných produktov, prevádzku vodární alebo čistiarní odpadových vôd, prevádzku asanačného zariadenia, prevádzku krematória, ktorí znižujú odber plynu na úroveň bezpečnostného minima.

Havarijným odberovým stupňom je stupeň č. 10, pri ktorom je nulový odber plynu; pri jeho vyhlásení je dodávka plynu prerušená pre všetkých odberateľov.

1. Regulačné podmienky pre OM so ZM nad 633 000 kWh

|  |  |  |  |  |
| --- | --- | --- | --- | --- |
| Odbernémiesto | podiel odberu vykurovacieho charakteru v % | podiel odberu technologického charakteru v % | údaje o denných množstvách pri vyhlásení odber. stupňa (m3) | časový posun potrebný na zníženie odberu(v hodinách) |
| č. 8 | č. 9 | č. 8 | č. 9 |
| OM 1 | 100 | 0 | - | - | - | - |
| 4101456464 |

Odberateľ svojím podpisom potvrdzuje správnosť a pravdivosť regulačných podmienok.

Ak je vyhlásený 8. alebo 9. obmedzujúci odberový stupeň, odberateľ je povinný v OM znížiť denný odber technologického charakteru na úroveň prislúchajúcu príslušnému obmedzujúcemu odberovému stupňu.

Celkový denný odber sa stanoví nasledovne:

**V \* VK + T**

kde

**V** - % pripadajúce na spotrebu vykurovacieho charakteru

**VK** – denné množstvo plynu v m3 prislúchajúce vyhlásenému typu vykurovacej krivky a príslušnej teplote

**T** - údaje o denných množstvách technologického charakteru pri vyhlásení príslušného obmedzujúceho odberového stupňa (m3)

|  |  |  |  |  |  |  |
| --- | --- | --- | --- | --- | --- | --- |
| Odberné miesto | SV / VK\* | % odberu plynu využívaného na účely podľa SV[[5]](#footnote-5) | zníženie odberu vo vzťahu k prvej VK na ...% | Min. oblast. teplota | Q – letné (m3 /deň) | Q ‑ zimné –odber pri určenej teplote (°C/m3) |
|  OM1 | 1 |  | 100 | -12 | 125 | -12/733 | -5/611 | -2/593 | 0/409 |
| 4101456464 | 2 | 100 | 100 | 6/163 | 16/147 |  |  |
|  | 3 |  | 100 |  |  |  |  |

\* SV – skupina vykurovania, VK – vykurovacia krivka

Vysvetlivky:

Q - letné je denné množstvo plynu slúžiace na ohrev teplej vody mimo vykurovacej sezóny počas letných mesiacov.

Q - zimné je priemerné denne odoberané množstvo plynu, na ktoré má odberateľ nárok pri atmosférických teplotách nižších, ako je teplota ukončujúca vykurovanie.

Denné spotreby, ktoré zodpovedajú skutočnej priemernej dennej atmosférickej teplote a skupine vykurovania, sú vypočítané vo vykurovacej tabuľke.

1. Vykurovacia tabuľka pre OM so ZM nad 633 000 kWh

## OM 1 4101456464

Gradient: Priem.:20 Letný:35 Zimný: 3

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Teplota** | **1.VK** | **2.VK** | **3.VK** |  | **Teplota** | **1.VK** | **2.VK** | **3.VK** |
| **16** | 147 | 147 | 147 | **-5** | 611 | 611 | 611 |
| **15** | 149 |  149 | 149 | **-6** | 628 | 628 | 628 |
| **14** | 150 | 150 | 150 | **-7** | 646 | 646 | 646 |
| **13** | 152 | 152 | 152 | **-8** | 663 | 663 | 663 |
| **12** | 153 | 153 | 153 | **-9** | 681 | 681 | 681 |
| **11** | 155 | 155 | 155 | **-10** | 698 | 698 | 698 |
| **10** | 157 | 157 | 157 | **-11** | 716 | 716 | 716 |
| **9** | 158 | 158 | 158 | **-12** | 733 | 733 | 733 |
| **8** | 160 | 160 | 160 | **-13** | 733 | 733 | 733 |
| **7** | 161 | 161 | 161 | **-14** | 733 | 733 | 733 |
| **6** | 163 | 163 | 163 | **-15** | 733 | 733 | 733 |
| **5** | 204 | 204 | 204 | **-16** | 733 | 733 | 733 |
| **4** | 245 | 245 | 245 | **-17** | 733 | 733 | 733 |
| **3** | 286 | 286 | 286 | **-18** | 733 | 733 | 733 |
| **2** | 327 | 327 | 327 | **-19** | 733 | 733 | 733 |
| **1** | 368 | 368 | 368 | **-20** | 733 | 733 | 733 |
| **0** | 409 | 409 | 409 | **-21** | 733 | 733 | 733 |
| **-1** | 501 | 501 | 501 | **-22** | 733 | 733 | 733 |
| **-2** | 593 | 593 | 593 | **-23** | 733 | 733 | 733 |
| **-3** | 599 | 599 | 599 | **-24** | 733 | 733 | 733 |
| **-4** | 605 | 605 | 605 | **-25** | 733 | 733 | 733 |
|  |  |  |  |  |  |  |  |

II.

Ostatné ustanovenia zmluvy o dodávke plynu v znení uzatvorených dodatkov nie sú týmto dodatkom dotknuté.

Tento dodatok nadobúda platnosť dňom podpisu oprávnenými zástupcami oboch zmluvných strán a účinnosť dňom **01.01.2016.** Podmienkou nadobudnutia účinnosti dodatku je jeho predchádzajúce zverejnenie, a to v rozsahu a spôsobom určeným platnými právnymi predpismi. Zmluvné strany sa dohodli, že povinnosť zverejniť dodatok podľa predchádzajúcej vety má odberateľ, ktorý je povinný o splnení tejto povinnosti povinný bezodkladne informovať dodávateľa. Ak dôjde k zverejneniu dodatku po dátume uvedenom v prvej vete tohto bodu, zmluvné strany týmto deklarujú, že text tohto dodatku vyjadruje obsah ich predchádzajúcich dohôd a na tomto základe sa dohodli, že podľa ustanovení tohto dodatku sa budú posudzovať aj ich práva a povinnosti súvisiace s dodávkou plynu, ktoré vznikli v období od **31.12.2016** do nadobudnutia účinnosti dodatku podľa tohto bodu.

Za dodávateľa: Za odberateľa:

……………………………………………. ………………………………………..........

Ing. Peter Pavilek Mgr. Ľubomír Štvrtecký, konateľ

vedúci útvaru predaja

splnomocnený zástupca dodávateľa

 Miesto: Bratislava, dňa 28.12.2015 Miesto: Senici, dňa 28.12.2015

1. Poradové číslo OM (OM i) sa v texte zmluvy používa pre potreby jednoznačnej identifikácie OM [↑](#footnote-ref-1)
2. Pre potreby jednoznačného priradenia Začiatku a Konca Obdobia OM k príslušnému OM v texte zmluvy sa použije rovnaké označenie (poradové číslo) ako pri OM, t.j. OM 1 – Začiatok Obdobia OM 1 a Koniec Obdobia OM 1, OM 2 – Začiatok Obdobia OM 2 a Koniec Obdobia OM 2 a pod. [↑](#footnote-ref-2)
3. Maximálna výška škody pre príslušné OM pre každý jednotlivý prípad vzniku škody dohodnutá stranami v zmysle článku 8, bod 8.1. zmluvy [↑](#footnote-ref-3)
4. „T“ – OM s odberom technologického charakteru, ktorého viac ako 50% ročného odberu plynu nezávisí od vonkajšej teploty ovzdušia

 „K“ – OM s odberom vykurovacieho charakteru, ktorého 50% a viac ročného odberu plynu závisí od vonkajšej teploty ovzdušia [↑](#footnote-ref-4)
5. V zmysle platnej vyhlášky MH SR, ktorou sa ustanovujú podrobnosti o vyhlasovaní stavov núdze. [↑](#footnote-ref-5)